Byrettens dom for overtrædelse af lov om røgfri miljøer, lov nr. 512 af 6. juni 2007, § 26, stk. 2, jf. § 21, stk. 1, jf. § 4, jf. § 22, stk. 1, stadfæstet
Ret: Østre Landsret (2. instans)
Faggruppe: Straffesag — Bødesag
Sagsemner: Erhvervsforhold;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 1. november 2012 af Østre Landsrets 19. afdeling (landsdommerne Jon

Fridrik Kjølbro, Linde Jensen og Eigil Strand (kst.)).

19. afd. nr. S-1399-12:

Anklagemyndigheden

mod

Tiltalte

(CPR nr.)

(advokat Annemette Jøker Thorsen, besk.)

Lyngby Rets dom af 23. februar 2012 (1-296/2012) er med

Procesbevillingsnævnets tilla-delse anket af Tiltalte med endelig påstand om

frifindelse.

Anklagemyndigheden har påstået stadfæstelse.

Tiltalen er for landsretten berigtiget således, at gerningsperioden alene angår den

27. sep-tember 2011, idet ordene ”i perioden fra den 27. juni 2008 til” udgår af

tiltalen.

Under hovedforhandlingen for landsretten er der afgivet supplerende forklaring af

tiltalte og af vidnerne Vidne 1 og Vidne 3.

De i byretten af vidnerne Vidne 2 og Vidne 4 afgivne forklaringer er dokumenteret

i medfør af retsplejelovens § 923.



/

- 2 -

Tiltalte har supplerende forklaret blandt andet, at det rettelig er brutto-arealet af

pubbens lokale, der er ca. 97,3 m². På et tidspunkt i 2008, men også nogle gange

siden, er han telefonisk blevet kontaktet af en repræsentant fra Arbejdstilsynet,

vistnok Vidne 1, der har foreholdt ham, at der fortsat blev røget af gæsterne i pub-

ben. Han har igennem hele forløbet været uenig i Arbejdstilsynets vurdering af,

hvordan serveringsarealet skal beregnes. Efter Arbejdstilsynets påbud fjernede han

de to runde og mindre borde, der stod bag billardbordet. Der må ikke drikkes i

området ved billardbordet og ved bordfodboldspillet, og det gør han klart for alle

gæster. Den del af lokalet, der kan anses for serveringsareal, kan efter hans

opfattelse ikke ansættes til mere end 37,8 m². Han ved godt, at det ikke alene er et

spørgsmål om serveringsbordenes samlede areal, men at også området lige ved

stolene omkring bordene skal medregnes. Det er der også taget hen-syn til i

arealberegningen på de 37,8 m². Forholdene i pubben er i det væsentlige stadig

som vist på den skitse over lokalet, der også var fremme i byretten, men bordene

bag bil-lardbordet er som nævnt fjernet.

Vidne 1 har supplerende forklaret blandt andet, at der blev røget rundt omkring i

lokalet af gæsterne under hans kontrolbesøg på Virksomhed den 27. juni 2008. Han

husker ikke, om der også blev drukket af gæsterne under dette besøg. Lokalet var

indrettet på samme måde som på skitsen i sagen. Ved hans kontrolbesøg den 13.

marts 2009 var forholdene uændrede, i hvert fald bemærkede han ikke nogen

ændrin-ger ved indretningen. Gæsterne røg stadig over alt i pubbens lokale. Efter

reglerne er det virksomheden selv, der skal foretage opmålingen af

serveringsarealet. Baren, området bag baren, garderobe, toiletter, trapper, køkken

og lager samt personalefaciliteter, herunder omklædningsrum, indgår ikke i

serveringsarealet. Det lokale i pubben, hvor gæsterne er, er et samlet lokale uden

rumopdelinger, sådan som skitsen også viser. Han har foretaget kon-trolopmålinger

og har konstateret, at skitsen i alt væsentligt passer med de faktiske forhold. Hans

opmåling viser, at serveringsarealet overstiger 40 m². Det er hans opfattelse, at bl.a.

området ved billardbordet og gangarealet ved de borde, hvor gæsterne sidder og får

serve-ring, skal indgå i beregningen. Han har været i pubbens lokale tre gange i alt,

dvs. i april og juni 2008 og senest den 13. marts 2009.   

Vidne 3 har supplerende forklaret blandt andet, at han har udar-bejdet bl.a. den

redegørelse for Arbejdstilsynets sagsbehandling, der fremgår af Arbejdstil-synets

brev af 3. oktober 2011, og hvori der anmodes om tiltalerejsning. Den skitse, der er



/

i sagen, havde han med ved kontrolbesøget i pubben den 27. september 2011, og

som det



/

- 3 -

fremgår af brevet, kunne han konstatere, at flere kunder røg indendørs, ligesom der

var opstillet askebægre ved bardisk og på bordene i lokalet. Tiltalte bekræftede

også, at gæ-sterne havde lov til at ryge. Skitsen passede meget godt med

forholdene på stedet. Tiltalte oplyste ikke over for ham, at nogle borde var fjernet

ved billardbordet. På skitsen har han angivet med gule felter de områder, der efter

Arbejdstilsynets opfattelse udgør serverings-arealet. Han mener, at han ved be

regningen har ladet ”tvivlen” komme tiltalte til gode, men selv henset hertil er

serveringsarealet sammenlagt på 57,75 m². Gangarealer skal medreg-nes, når de

indgår som en naturlig del af serveringsarealet, og det gælder også området ved

billardbordet og bordfodboldspillet, selvom det ikke er tilladt for gæsterne at ryge

eller indtage drikke der. Det er således serveringsarealets naturligt afgrænsede

bruttoareal, der er bestemmende, selvom der måtte være dele heraf, hvor gæsterne

efter pubbens regler ikke må ryge og drikke. Det er hans vurdering, at der kan

opstilles en rygekabine i pubbens lokale, men han ved ikke, om der er plads til at

indrette et rygerum.

Landsrettens begrundelse og resultat

Det fremgår af § 1 i loven om røgfri miljøer (lov nr. 512 af 6. juni 2007), at lovens

formål er at forebygge sundhedsskadelige effekter af passiv rygning. Det følger af

§ 2 og § 4, at loven finder anvendelse på blandt andet serveringssteder som

Virksomhed, og at det derfor ikke er tilladt at ryge indendørs i pubben, medmindre

andet følger af lovens øv-rige bestemmelser.   

Lovens kapitel 5 omfatter §§ 21-22 og angår serveringssteder. I § 21 er det

bestemt, at det ikke er tilladt at ryge indendørs på serveringssteder, men at det kan

besluttes at indrette rygerum og rygekabiner, hvor rygning kan finde sted. § 22 er

en undtagelse hertil. Reglen angår små værtshuse og udskænkningssteder. Her kan

det besluttes, at rygning er tilladt blandt andet på vilkår, at serveringsarealet er

under 40 m², jf. § 22, stk. 1, nr. 3. Det er ube-stridt, at Virksomhed opfylder de

øvrige betingelser i bestemmelsen. Afgørende for, om tiltalte har forskyldt en bøde

som påstået, er derfor, om serveringsarealet i Virksomhed er under 40 m².   

Af bemærkningerne til § 22 i lovforslaget til lov om røgfri miljøer (L 191 af 21.

marts 2007) fremgår blandt andet:



/

”…

99




/

- 4 -

Med serveringsarealet menes det område, hvor der finder egentlig servering
af drikkevarer sted.
I serveringsarealet medregnes ikke baren og området bag ved denne, gardero-
ber, trapper, toiletter og lignende faciliteter for gæsterne.
Personalefaciliteterne medregnes heller ikke, dvs. køkkenfaciliteter,
personale-rum, personaletoiletter, lagerlokaler og lignende.
Der skal være borde og stole på serveringsarealet. Dette krav er medtaget,
for-di det ikke er tanken, at nyere koncepter, som f.eks. cocktailbarer,
vinbarer, dj-barer og lignende, skal være omfattet af bestemmelserne om små
værtshuse.
… ”

Efter de afgivne vidneforklaringer, herunder fra vidnerne Vidne 1 og Vidne 3,

lægger landsretten til grund, at Arbejdstilsynet ved beregning af ser-veringsarealet

har undtaget de områder og faciliteter, der efter bemærkningerne til § 22 ikke

indgår i serveringsarealet. Efter vidnernes forklaring lægges det endvidere til

grund, at der ved beregningen af serveringsarealet er medtaget de gang- og

lokalearealer, der natur-ligt knytter sig til pladser for gæster ved baren og bordene,

herunder det areal, hvor et bil-lardbord og et bordfodboldspil er opstillet, således

som det fremgår af den fremlagte – og i alt væsentligt – ubestridte skitse i sagen.   

Landsretten finder, at den samlede beregning af serveringsarealet, som

Arbejdstilsynet har foretaget, og hvori indgår de gang- og lokalearealer, der – ud

over selve arealet hvor bor-dene og stolene står – naturligt efter lokalets øvrige

indretning knytter sig til pladser for gæster ved baren og borde, hvor servering

finder sted, er i overensstemmelse med de nævnte bestemmelser i loven og lovens

formål om at forebygge sundhedsskadelige effekter af passiv rygning. Dette gælder

således også den skete medinddragelse af arealerne for billardbordet og

bordfodboldspillet og det gangareal, der ud over at føre til borde og stole og til

baren også fører til døren mellem pubben og butikscenteret.

Da også landsretten herefter lægger til grund, at serveringsarealet i Virksomhed

ikke er under 40 m², og da det er ubestridt, at tiltalte som indehaver af pubben har

tilladt gæsterne at ryge, således som det også konstateredes af Arbejdstilsynet den

27. september 2011, finder landsretten, at det er godtgjort, at tiltalte er skyldig i den

rejste tiltale.

Landsretten tiltræder derfor, at tiltalte for overtrædelse af § 26, stk. 2, jf. § 21, stk.

1, jf. § 4, jf. § 22, stk. 1, i lov om røgfri miljøer er idømt en bøde på 2.000 kr. med

forvandlings-straf som fastsat af byretten, og stadfæster derfor byrettens dom.   



/

- 5 -

T h i  k e n d e s  f o r  r e t :

Byrettens dom i sagen mod Tiltalte stadfæstes.

Tiltalte skal betale sagens omkostninger for landsretten.

(Sign.)